section_heading: Izvori
paragraph_text: Plan je revitaliziran 1854. i u naredne 4 godine skupljane su koncesije, a zbog političkih igara Britanaca i Amerikanaca, kao i Američkog građanskog rata, izgradnja je trajala do 1869. Sueska kompanija se i tada loše kotirala na burzi, i bila je u većinskom vlasništvu francuske. Tek kada su Britanci došli do većinskog vlasništva, kanal se počeo koristiti punim kapacitetom, spajajući Europu s Indijom i Dalekim Istokom. Kada je u Egiptu izbila pobuna krajem XIX. stoljeća, britanska vojska je okupirala kanal i tada je proglašen autonomnom zonom pod kontrolom Britanije. Tako je potrajalo do 50-ih godina prošlog stoljeća, kada je kanal re-integriran u Egipat. Nedugo zatim izbila je Sueska kriza, a kanal je okupiran od strane UN-a i zatvoren za promet. Kanal je još nekoliko puta zatvaran i ponovo otvaran za promet, i bio je predmet stalnih zavada između SAD i SSSR-a, kroz njihove vojne partnere Izrael s jedne i Egipat i Siriju s druge strane. Danas je pod međunarodnom upravom koja obezbjeđuje kanal za sigurnu plovidbu. Incidenti se događaju, a posljednji se dogodio prije nekoliko mjeseci, između američkog i egipatskog broda, a pucnjava je odnijela jedan život.-->